ประกาศคณะกรรมการพิจารณาการทุ่มตลาดและการอุดหนุนประกาศคณะกรรมการพิจารณาการทุ่มตลาดและการอุดหนุนเรื่องผลการพิจารณาทบทวนความจำเป็นในการต่ออายุการใช้มาตรการตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วนแผ่น และแผ่นแถบที่มีแหล่งกำเนิดจากประเทศญี่ปุ่นสหภาพยุโรป ไต้หวัน และสาธารณรัฐเกาหลีพ.ศ. ๒๕๕๒ ตามที่ได้มีประกาศคณะกรรมการพิจารณาการทุ่มตลาดและการอุดหนุนเรื่อง การตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วน แผ่นและแผ่นแถบ ที่มีแหล่งกำเนิดจากประเทศญี่ปุ่น สหภาพยุโรป ไต้หวันและสาธารณรัฐเกาหลี (ฉบับที่ ๕) พ.ศ. ๒๕๔๖ ลงวันที่ ๑๐ มีนาคม พ.ศ. ๒๕๔๖กำหนดให้เรียกเก็บอากรตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วนแผ่น และแผ่นแถบ ตามพิกัดอัตราศุลกากรประเภทที่ ๗๒๑๙.๓๒ ๗๒๑๙.๓๓ ๗๒๑๙.๓๔ ๗๒๑๙.๓๕และ ๗๒๒๐.๒๐ ตามบัญชีรายละเอียดแนบท้ายประกาศ ที่มีแหล่งกำเนิดจากประเทศญี่ปุ่นสหภาพยุโรป ไต้หวัน และสาธารณรัฐเกาหลี ในอัตราร้อยละ ๐ ถึงร้อยละ ๕๐.๙๙ ของราคาซี.ไอ.เอฟ. เป็นกำหนดเวลา ๕ ปี ตั้งแต่วันที่ ๑๓ มีนาคม พ.ศ. ๒๕๔๖ ถึงวันที่ ๑๒มีนาคม พ.ศ. ๒๕๕๑และต่อมาคณะกรรมการพิจารณาการทุ่มตลาดและการอุดหนุนได้มีคำวินิจฉัยให้กรมการค้าต่างประเทศออกประกาศเรื่องเปิดทบทวนความจำเป็นในการต่ออายุการใช้มาตรการตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วนแผ่น และแผ่นแถบ ที่มีแหล่งกำเนิดจากประเทศญี่ปุ่น สหภาพยุโรป ไต้หวันและสาธารณรัฐเกาหลี พ.ศ. ๒๕๕๑ ลงวันที่ ๖ มีนาคม พ.ศ. ๒๕๕๑ ตามคำขอของบริษัท ไทยน๊อคซ์สเตนเลส จำกัด (มหาชน)โดยในระหว่างการทบทวนได้มีการเรียกหลักประกันตามประกาศคณะกรรมการพิจารณาการทุ่มตลาดและการอุดหนุนเรื่องเรียกหลักประกันอากรในระหว่างการทบทวนความจำเป็นในการต่ออายุการใช้มาตรการตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วนแผ่น และแผ่นแถบ ที่มีแหล่งกำเนิดจากประเทศญี่ปุ่น สหภาพยุโรป ไต้หวันและสาธารณรัฐเกาหลี พ.ศ. ๒๕๕๑ ลงวันที่ ๒๔ มีนาคม พ.ศ. ๒๕๕๑ ไปแล้ว นั้นบัดนี้คณะกรรมการพิจารณาการทุ่มตลาดและการอุดหนุนได้มีคำวินิจฉัยชั้นที่สุด เมื่อวันที่๔ มีนาคม พ.ศ. ๒๕๕๒ ว่า หากยุติการเรียกเก็บอากรตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วนแผ่น และแผ่นแถบ ที่มีแหล่งกำเนิดจากประเทศญี่ปุ่น ไต้หวัน และสาธารณรัฐเกาหลีจะทำให้มีการทุ่มตลาดต่อไปจึงมีมติให้เรียกเก็บอากรตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วนแผ่น และแผ่นแถบ ที่มีแหล่งกำเนิดจากประเทศญี่ปุ่น ไต้หวัน และสาธารณรัฐเกาหลีในอัตราอากรเดิมที่เรียกเก็บต่อไปอีกเป็นกำหนดเวลา ๕ ปีและไม่ต่ออายุการใช้มาตรการตอบโต้การทุ่มตลาดและการอุดหนุนสินค้าเหล็กกล้าไร้สนิมรีดเย็นชนิดม้วนแผ่น และแผ่นแถบ ที่มีแหล่งกำเนิดจากสหภาพยุโรปเนื่องจากไม่พบการทุ่มตลาดและความเสียหายที่จะทำให้การทุ่มตลาดฟื้นคืนมาอีกประกอบกับเมื่อพิจารณาข้อร้องเรียนในส่วนที่เกี่ยวข้องซึ่งได้รับภายหลังจากครบกำหนดระยะเวลาตอบแบบสอบถามแล้วโดยคำนึงถึงประโยชน์ของอุตสาหกรรมภายใน ผู้บริโภค และประโยชน์สาธารณะประกอบกันเห็นสมควรให้เรียกเก็บอากรตอบโต้การทุ่มตลาดในอัตราร้อยละ ๐ ของราคา ซี.ไอ.เอฟ.ในช่วงระยะเวลาการทบทวนความจำเป็นในการต่ออายุการใช้มาตรการตอบโต้การทุ่มตลาดและให้คืนหลักประกันอากรที่ได้เรียกเก็บในช่วงระยะเวลาการทบทวนดังกล่าวตลอดจนให้ผู้มีส่วนได้เสียเสนอข้อมูลและพยานหลักฐานต่อกรมการค้าต่างประเทศภายในวันที่ ๒๗ มีนาคม พ.ศ. ๒๕๕๒เพื่อให้คณะอนุกรรมการพิจารณารายละเอียดทางเทคนิคของสินค้าเหล็กพิจารณาประมวลและสรุปผลเสนอคณะกรรมการพิจารณาการทุ่มตลาดและการอุดหนุนภายในหกเดือนนับแต่วันที่ประกาศนี้ใช้บังคับรวมทั้งให้เรียกเก็บอากรตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วนแผ่น และแผ่นแถบ ที่มีแหล่งกำเนิดจากประเทศญี่ปุ่น ไต้หวัน และสาธารณรัฐเกาหลีในอัตราร้อยละ ๐ ของราคา ซี.ไอ.เอฟ.นับแต่ประกาศนี้ใช้บังคับจนกว่าคณะกรรมการพิจารณาการทุ่มตลาดและการอุดหนุนจะประกาศให้ใช้อัตราอากรเดิมที่เรียกเก็บต่อไปหรือเปลี่ยนแปลงเป็นอย่างอื่นอาศัยอำนาจตามความในมาตรา๕ มาตรา ๖ มาตรา ๗ มาตรา ๑๑ มาตรา ๔๙ มาตรา ๕๗ มาตรา ๖๐ และมาตรา ๗๓ (๑)แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ ประกอบกับมติคณะกรรมการพิจารณาการทุ่มตลาดและการอุดหนุนเมื่อวันที่ ๔ มีนาคมพ.ศ. ๒๕๕๒ คณะกรรมการพิจารณาการทุ่มตลาดและการอุดหนุนออกประกาศไว้ ดังต่อไปนี้ข้อ ๑ประกาศนี้เรียกว่า ประกาศคณะกรรมการพิจารณาการทุ่มตลาดและการอุดหนุน เรื่องผลการพิจารณาทบทวนความจำเป็นในการต่ออายุการใช้มาตรการตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วนแผ่น และแผ่นแถบ ที่มีแหล่งกำเนิดจากประเทศญี่ปุ่น สหภาพยุโรป ไต้หวันและสาธารณรัฐเกาหลี พ.ศ. ๒๕๕๒ข้อ ๒[๑]ประกาศนี้ให้ใช้บังคับตั้งแต่วันที่ประกาศในราชกิจจานุเบกษาเป็นต้นไปเป็นกำหนดเวลา ๕ ปีข้อ ๓ภายใต้บังคับข้อ ๖ให้เรียกเก็บอากรตอบโต้การทุ่มตลาดสำหรับการนำเข้าสินค้าเหล็กกล้าไร้สนิมรีดเย็นชนิดม้วนแผ่น และแผ่นแถบ ตามพิกัดอัตราศุลการกรประเภทที่ ๗๒๑๙.๓๒ ๗๒๑๙.๓๓ ๗๒๑๙.๓๔ ๗๒๑๙.๓๕และ ๗๒๒๐.๒๐ ที่มีแหล่งกำเนิดจากประเทศญี่ปุ่น ไต้หวัน และสาธารณรัฐเกาหลีตามบัญชีท้ายประกาศนี้ ในอัตราที่กำหนดดังนี้(๑)สินค้าที่มีแหล่งกำเนิดจากประเทศญี่ปุ่น ซึ่งผลิตจาก(ก)บริษัท Sumitomo Metal Industries, Ltd. และบริษัท Sumitomo Metal (Naoetsu), Ltd. ให้เรียกเก็บในอัตราร้อยละ ๑๔.๘๘ ของราคาซี.ไอ.เอฟ.(ข)บริษัท JFE Steel Corporationให้เรียกเก็บในอัตราร้อยละ ๑๙.๘๒ ของราคา ซี.ไอ.เอฟ.(ค)บริษัท Nisshin Steel Co.,Ltd.ให้เรียกเก็บในอัตราร้อยละ ๓๗.๐๔ ของราคา ซี.ไอ.เอฟ.(ง)บริษัท Nippon Kinzoku Co.,Ltd.ให้เรียกเก็บในอัตราร้อยละ ๐ ของราคา ซี.ไอ.เอฟ.(จ)บริษัท Nippon Steel and Sumikin Stainless Steel Corporation ให้เรียกเก็บในอัตราร้อยละ ๑๑.๕๖ ของราคา ซี.ไอ.เอฟ.(ฉ)ผู้ผลิตรายอื่น ให้เรียกเก็บในอัตราร้อยละ ๕๐.๙๒ ของราคา ซี.ไอ.เอฟ.(๒)สินค้าที่มีแหล่งกำเนิดจากไต้หวัน ซึ่งผลิตจาก(ก)บริษัท Chia Far Industrial Factory ให้เรียกเก็บในอัตราร้อยละ ๐ ของราคา ซี.ไอ.เอฟ.(ข)ผู้ผลิตรายอื่น ให้เรียกเก็บในอัตราร้อยละ ๓๓.๙๙ ของราคา ซี.ไอ.เอฟ.(๓)สินค้าที่มีแหล่งกำเนิดจากสาธารณรัฐเกาหลี ให้เรียกเก็บในอัตราร้อยละ ๕๐.๙๙ของราคา ซี.ไอ.เอฟ.ข้อ ๔ไม่ต่ออายุการใช้มาตรการตอบโต้การทุ่มตลาดและการอุดหนุนสินค้าเหล็กกล้าไร้สนิมรีดเย็นชนิดม้วนแผ่น และแผ่นแถบ ที่มีแหล่งกำเนิดจากสหภาพยุโรปข้อ ๕ให้เรียกเก็บอากรตอบโต้การทุ่มตลาดสำหรับการนำเข้าสินค้าเหล็กกล้าไร้สนิมรีดเย็นชนิดม้วนแผ่น และแผ่นแถบ ตามพิกัดอัตราศุลกากรประเภทที่ ๗๒๑๙.๓๒ ๗๒๑๙.๓๓ ๗๒๑๙.๓๔ ๗๒๑๙.๓๕และ ๗๒๒๐.๒๐ ที่มีแหล่งกำเนิดจากประเทศญี่ปุ่น สหภาพยุโรป ไต้หวันและสาธารณรัฐเกาหลีในระหว่างการทบทวนตามประกาศคณะกรรมการพิจารณาการทุ่มตลาดและการอุดหนุน เรื่องให้เรียกหลักประกันอากรในระหว่างการทบทวนความจำเป็นในการต่ออายุการใช้มาตรการตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วนแผ่น และแผ่นแถบ ที่มีแหล่งกำเนิดจากประเทศญี่ปุ่น สหภาพยุโรป ไต้หวันและสาธารณรัฐเกาหลี พ.ศ. ๒๕๕๑ ลงวันที่ ๒๔ มีนาคม พ.ศ. ๒๕๕๑ ในอัตราร้อยละ ๐ของราคา ซี.ไอ.เอฟ. และให้คืนหลักประกันอากรที่ได้เรียกเก็บในช่วงระยะเวลาการทบทวนดังกล่าวแก่ผู้นำเข้าโดยไม่ชักช้าข้อ ๖ในกรณีที่ผู้มีส่วนได้เสียเสนอข้อมูลเกี่ยวกับขอบเขตสินค้าภายใต้มาตรการตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วนแผ่น และแผ่นแถบ ที่มีแหล่งกำเนิดจากประเทศญี่ปุ่น ไต้หวัน และสาธารณรัฐเกาหลีต่อกรมการค้าต่างประเทศภายในวันที่ ๒๗ มีนาคม พ.ศ. ๒๕๕๒ให้เรียกเก็บอากรตอบโต้การทุ่มตลาดในอัตราร้อยละ ๐ ของราคา ซี.ไอ.เอฟ.นับแต่วันที่ประกาศนี้มีผลใช้บังคับและให้ใช้อัตราอากรดังกล่าวจนกว่าคณะกรรมการพิจารณาการทุ่มตลาดและการอุดหนุนจะประกาศให้ใช้อัตราอากรตามข้อ๓ หรือเปลี่ยนแปลงเป็นอย่างอื่นข้อ ๗การยื่นคำขอรายละเอียดเกี่ยวกับข้อเท็จจริงที่ใช้ในการทบทวนอากรตอบโต้การทุ่มตลาดให้เป็นไปตามหลักเกณฑ์และวิธีการตามประกาศกระทรวงพาณิชย์เรื่อง การตอบโต้การทุ่มตลาดและการอุดหนุน (ฉบับที่ ๔) พ.ศ. ๒๕๔๓ ลงวันที่ ๓๐ มิถุนายนพ.ศ. ๒๕๔๓ข้อ ๘ผู้ใดไม่พอใจคำวินิจฉัยของคณะกรรมการตามประกาศนี้ให้อุทธรณ์คำวินิจฉัยดังกล่าวต่อศาลทรัพย์สินทางปัญญาและการค้าระหว่างประเทศภายในสามสิบวันนับแต่วันได้รับแจ้งคำวินิจฉัยประกาศ ณ วันที่ ๑๗มีนาคม พ.ศ. ๒๕๕๒พรทิวา นาคาศัยรัฐมนตรีว่าการกระทรวงพาณิชย์ประธานคณะกรรมการพิจารณาการทุ่มตลาดและการอุดหนุน[เอกสารแนบท้าย]๑.บัญชีท้ายประกาศคณะกรรมการพิจารณาการทุ่มตลาดและการอุดหนุน เรื่องผลการพิจารณาทบทวนความจำเป็นในการต่ออายุการใช้มาตรการตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วนแผ่น และแผ่นแถบ ที่มีแหล่งกำเนิดจากประเทศญี่ปุ่น สหภาพยุโรป ไต้หวันและสาธารณรัฐเกาหลี พ.ศ. ๒๕๕๒ ลงวันที่ ๔ มีนาคม พ.ศ. ๒๕๕๒(ดูข้อมูลจากภาพกฎหมาย)วิภา/ผู้จัดทำ๘.กันยายน.๒๕๕๔[๑] ราชกิจจานุเบกษาเล่ม ๑๒๖/ตอนพิเศษ ๔๑ ง/หน้า ๒๑/๑๙ มีนาคม ๒๕๕๒